**AZ INFORMÁCIÓS ÖNRENDELKEZÉSI JOG és AZ INFORMÁCIÓSZABADSÁG**

**1. А személyes adatok védelme**

A Magyarország Alaptörvénye VI. cikkének (2) bekezdése szerint „Mindenkinek joga van személyes adatai védelméhez, valamint a közérdekű adatok megismeréséhez és terjesztéséhez”.

Az Alkotmánybíróság értelmezése szerint a személyes adatok védelméhez való jog tartalma, hogy mindenki maga rendelkezik személyes adatainak feltárásáról és felhasználásáról.

Személyes adatot felvenni és felhasználni tehát általában csakis az érintett beleegyezésével szabad; mindenki számára követhetővé és ellenőrizhetővé kell tenni az adatfeldolgozás egész útját, vagyis mindenkinek joga van tudni, ki, hol, mikor, milyen célra használja fel az ő személyes adatát. Ezek alapján megállapítható, hogy a személyes adatok védelméhez való jogot az Alkotmánybíróság információs önrendelkezési jogként értelmezi.

A közérdekű adatok nyilvánossága szintén alkotmányos alapjog, hiszen az Alaptörvény hivatkozott rendelkezése szerint Magyarországon mindenkinek joga van arra, hogy a közérdekű adatokat megismerje, illetőleg terjessze.

А Két alapjog között a legfontosabb hasonlóság a közös szabályozási tárgy: mindkét esetben adatok megismerhetőségéről van szó, és mindkét alapjog az információszabadsággal kapcsolatos. А két jog között azonban van egy fontos különbség: а személyes adatok kapcsán elsősorban az érintett jogosult rendelkezni arról, hogy ki ismerheti meg személyes adatait, és ez alól kizárólag a törvény tehet kivételt. А közérdekű adatok esetében az adatok nyilvánossága a főszabály, és csak bizonyos, a törvényben meghatározott feltételekkel van lehetőség ezen adatok nyilvánosságának korlátozására.

А személyes adatok védelmének és а közérdekű adatok nyilvánosságának törvényi szabályozását az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) tartalmazza. Az adatvédelem alapvető fogalmait az Infotv. értelmező rendelkezései között találhatjuk meg, melyek ismerete szükséges ahhoz, hogy megfelelően alkalmazzuk az adatvédelmi előírásokat.

А személyes adat: az érintettel kapcsolatba hozható adat – különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemzőismeret –, valamint az adatból levonható, az érintettre vonatkozó következtetés.

Az adatkezelés: az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése.

Az idézett fogalmak alapján megállapítható, hogy gyakorlatilag személyes adatok kezelésének minősül а személyes adatokkal végzett bármilyen művelet. А személyes adatok kezelésével kapcsolatban több követelmény is megjelenik az Infotv.-ben, ezek közül a legfontosabb az Infotv. 5. §. (1) bekezdésében található, mely szerint személyes adat kezelésére az érintett hozzájárulásának hiányában csak törvényi felhatalmazás alapján van lehetőség. Ez azt jelenti, hogy minden természetes személy főszabályként maga rendelkezik személyes adataival, így jogosult eldönteni, hogy adatait kinek, milyen célból adja át. Ez alól kizárólag törvény tehet kivételt és korlátozhatja az érintett információs önrendelkezési jogát.

Az Infotv. 4. § (3) bekezdése értelmében további követelmény, hogy az adatkezelés célját és feltételeit, а kezelendő adatok körét, а megismerhetőség feltételeit, az adatkezelés időtartamát, valamint az adatkezelő személyét az adatkezelést elrendelő törvény meghatározza.

A különleges adat: a személyes adatok egy meghatározott csoportját jelenti, melyek kezelésével kapcsolatban az általános szabályoktól eltérő, szigorúbb rendelkezéseket határoz meg az Infotv., amikor előírja, hogy az érintett а hozzájárulását írásban kell, hogy megadja, illetve azt csak törvény rendelheti el. Az Infotv. a különleges adat definiálása során adatfajtákat (pl. faji eredet, egészségi állapot, bűnügyi személyes adat) sorol fel, amelyek körébe tartozó adatok különleges adatoknak minősülnek.

A bűnügyi személyes adat: fogalmát az Infotv.-t megelőzően hatályban volt, a személyes adatok védelméről és a közérdekűadatok nyilvánosságáról szóló 1992. évi LXIII. törvény 2004. január 01-jével hatályos módosítása emelte be a különleges adatok körébe. Ez a módosítása a Rendészeti szervek bűnüldözési, bűnmegelőzési tevékenységével összefüggő adatkezelés tekintetében jelentős változást eredményezett, hiszen а bűncselekmény felderítési szakaszában vagy а büntetőeljárás során beszerzett adat különleges adatnak minősül.

**1.1. A belső adatvédelmi nyilvántartás**

А Rendészeti szervek – az adatkezelés célja alapján – ügyviteli, illetve nyilvántartási célú adatkezelést végeznek. Az ügyvitelhez kapcsolódó adatkezelés célja kizárólag az adott ügy elintézése, vagyis az adott ügyhöz kapcsolódó eljárás lefolytatásához, az eljárás szereplőinek azonosításához és az ügy befejezéséhez szükséges adatok biztosítása, melyek kezelésére csak az alapul szolgáló irat selejtezéséig van lehetőség. А Nyilvántartási célú adatkezelés ettől annyiban tér e1, hogy a meghatározott szempontok szerint gyűjtött személyes adatok kezelése elválik az adat felvételét eredményező ügytől. Az így elkülönített adatokból egy nyilvántartást hoznak létre, amelyből később а személyes adatok lekérdezhetők. А Rendészeti szervek belső adatvédelmi nyilvántartása tartalmazza a nyilvántartási célú adatállományokat, melyeket a Rendészeti szervek belső adatvédelmi felelőse az Intraneten közzétesz.

**1.2. А személyes adatok nyilvánosságra hozatala**

А Személyes adatok nyilvánosságra hozatala azt jelenti, hogy а személyes adat egy előre meghatározhatatlan személyi kör részére válik megismerhetővé, ezért ennek az adatkezelési műveletnek az elvégzése а jogszabályi előírások fokozott betartását igényli. Az általános szabályoknak megfelelően а nyilvánosságra hozatalhoz törvényi felhatalmazás szükséges (ebben az esetben kifejezetten meg kell jelölni а közérdekből nyilvánosságra hozandó adatok körét), vagy az érintett hozzájárulása – különleges adat esetén írásbeli hozzájárulása – szükséges. Amennyiben kétséges, hogy az érintett megadta-e a hozzájárulását а nyilvánosságra hozatalhoz, azt kell vélelmezni, hogy az nem történt meg.

Ezen szabály alól kivételt teremt az Infotv. 6. §. (7) bekezdése, mely szerint az érintett hozzájárulását megadottnak kell tekinteni az érintett közszereplése során általa közölt vagy a nyilvánosságra, hozatalra általa átadott személyes adatok tekintetében.

Az érintett hozzájárulásának kell tekinteni személyes adatainak kezelése vonatkozásában а közigazgatási hatósági eljárás és szolgáltatás általános szabályairól szóló 2004. évi CXL. törvény 36. §. (3) bekezdésében megjelölt esetet is, amikor különleges adatok esetén az ügyfél, írásban kéri az eljáró hatóságtól, hogy az más hatóságtól szerezze be az általa megjelölt adatra vonatkozó igazolást.

А Rendészeti szervek tevékenysége az írott és elektronikus ѕајtó érdeklődésének homlokterében áll, ezért az eljárást folytató hatóságoknak ki kell elégíteniük а média munkatársainak hírigényét, tiszteletben tartva az eljárás szereplőinek (gyanúsított, sértett, tanú stb.) a személyes adataik védelméhez fűződő jogát. A ѕајtó tájékoztatási kötelezettsége és az eljárás szereplőinek információs önrendelkezési joga, mint különböző érdekek ütközése esetén azonban figyelemmel kell lenni arra, hogy fő szabályként az információs önrendelkezési jog, mint Alaptörvény szerinti alapjog érvényesülését kell biztosítani. Ezen fő szabály alól adhat felmentést az érintett kifejezett hozzájárulása vagy törvényi felhatalmazás.

**2. Az érintettek jogainak érvényesítésével összefüggő feladatok**

**2.1. Általános szabályok**

Mindenki maga jogosult eldönteni, hogy vele kapcsolatban ki, milyen adatokat kezelhet. Ezt a jogot megfelelő cél érdekében törvény korlátozhatja, azonban ebben az esetben is biztosítani kell az érintett számára, hogy tudomást szerezhessen arról, hogy adatait ki, hol, milyen célból kezeli, azokhoz milyen forrásból jutott hozzá, továbbá meggyőződhessen kezelt adatai helyességéről, az adatkezelés jogszerűségéről.

**2.2. Az érintett tájékoztatása, az adat helyesbítése, törlése, illetve zárolása**

А Tájékoztatás kérésének tartalmát az Infotv. 15. §. (1) bekezdése határozza meg, amely szerint az érintett kérelmére az adatkezelő tájékoztatást ad:

a) az általa kezelt, illetőleg az általa megbízott feldolgozó által feldolgozott adatairól,

b) az adatkezelés céljáról, jogalapjáról, időtartamáról,

c) az adatfeldolgozó nevéről, címéről (székhelyéről) és az adatkezeléssel összefüggő tevékenységéről, továbbá

d) arról, hogy kik és milyen célból kapják vagy kapták meg az adatokat.

Ahhoz, hogy az adatkezelő képes legyen tájékoztatni az érintetteket arról, hogy az általa kezelt adatait kinek, milyen célból adta át, nyilvántartást kell vezetnie. A tájékoztatás alapja ezért az úgynevezett adattovábbítási nyilvántartás, amire az Infotv. 15. § (2) bekezdése utal. Az adattovábbítási nyilvántartásban kell rögzíteni az érintett nevét, az adattovábbítás célját, jogalapját, időpontját, az adatigénylő azonosításához szükséges adatokat, а továbbított adatfajták megnevezését. Az adattovábbítási nyilvántartás azonban nem tartalmazhatja magukat a továbbított adatokat, csak azok fajtáját jelölheti meg. Megjegyzést érdemel, hogy az adattovábbítási nyilvántartás nemcsak az érintett jogainak gyakorlását biztosítja, hanem az adatkezelőnek is lehetőséget biztosít a későbbiekben az adatlekérdezés jogszerűségének igazolására.

Az Infotv. bizonyos esetekben lehetőséget biztosít az érintett tájékoztatási és egyéb jogának korlátozására. Az adatkezelő а felvilágosítás megtagadását köteles megindokolni, és évente értesíteni a Nemzeti Adatvédelmi és Információszabadság Hatóság (a továbbiakban: Hatóság) elnökét az elutasított kérelmekről.

Az érintett adathelyesbítési joga az adatok minőségének alapelvével kapcsolható össze, amely szerint a kezelt adatoknak, pontosnak, teljesnek és időszerűnek kell lenniük. Amennyiben az érintett tudomást szerez arról, hogy kezelt adatai ennek a követelménynek nem felelnek meg, akkor kérheti az adatok helyesbítését, az adatkezelő pedig – az Infotv. 17. §. (1) bekezdése értelmében – а valóságnak nem megfelelő személyes adatot köteles helyesbíteni. Az adatkezelő köteles а kijavításról mindazokat tájékoztatni, akiknek az adatot továbbította.

Az Infotv. 14. § c) pontja alapján az érintett kérheti személyes adatainak törlését, amit az érintett beleegyezésén alapuló adatkezelés esetében végre kell hajtani, Ezen kívül a személyes adat törlését az Infotv. 17. §. (2) bekezdése a következő esetekben teszi kötelezővé:

a) az adatok kezelése jogellenes,

b) az érintett azt kéri,

c) az adat hiányos vagy téves – és ez az állapot jogszerűen nem orvosolható – feltéve, hogy a törlést törvény nem zárja ki,

d) az adatkezelés célja megszűnt, vagy az adatok tárolásának törvényben meghatározott határideje lejárt,

e) azt a bíróság vagy a Hatóság elrendelte.

Az adatok helyesbítése, törlése esetén is értesítési kötelezettség terheli az adatkezelőt, amennyiben az adatot más szerv vagy személy részére továbbították. Abban az esetben, ha az érintettet tájékoztatási, helyesbítési, törlési jogának gyakorlásával összefüggésben sérelem éri, akkor rendelkezésére áll az Infotv. 22. § (1) bekezdése által biztosított bírósági jogorvoslati út.

**2.3. А jogérvényesítés**

Az érintettet jogainak megsértése esetén megilleti a bírósághoz fordulás joga. A bíróság az ügyben soron kívül jár el. Az adatkezelés jogszerűségével kapcsolatban a bizonyítás az adatkezelőt terheli.

Amennyiben a bíróság a kérelemnek helyt ad, az adatkezelőt а tájékoztatás megadására, az adat helyesbítésére, törlésére, az automatizált egyedi döntés megsemmisítésére, az érintett tiltakozási jogának figyelembevételére, illetve az adat kiadására kötelezi.

**3. Adatvédelemért felelős szolgálati személy:** Adatvédelmi felelős (személyes adat)

Feladatát a 2011. évi CXII. törvény alapján végzi.

Felelősségi területe: személyes adatkezelés (nyílt)

Törvény szerinti helye a szervezeti struktúrában:

24. § (1) Az adatkezelő, illetve az adatfeldolgozó szervezetén belül, közvetlenül a szerv vezetőjének felügyelete alá tartozó - jogi, közigazgatási, informatikai vagy ezeknek megfelelő, felsőfokú végzettséggel rendelkező - belső adatvédelmi felelőst kell kinevezni vagy megbízni